
РЕПУБЛИКА СРБИЈА

КОМИСИЈА ЗА АКРЕДИТАЦИЈУ
И ПРОВЕРУ КВАЛИТЕТА

Број: 612-00-00001/2015-04
06.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма
основних академских студија

Утврђује се да УНИВЕРЗИТЕТ ОДБРАНЕ – ВОЈНА АКАДЕМИЈА са седиштем у ПАВЛА ЈУРИШИЋА ШТУРМА 33, БЕОГРАД, ПИБ: 102116082, Матични број: 07093608,  испуњава прописане стандарде за акредитацију студијског програма: основне академске студије – ВОЈНОГЕОДЕТСКО ИНЖЕЊЕРСТВО у оквиру поља техничко-технолошких наука и то за упис 30 (тридесет) студената у прву годину у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ОДБРАНЕ – ВОЈНА АКАДЕМИЈА са седиштем у ПАВЛА ЈУРИШИЋА ШТУРМА 33, БЕОГРАД, је дана 05.01.2015. године поднела захтев за акредитацију студијског програма основне академске студије – ВОЈНОГЕОДЕТСКО ИНЖЕЊЕРСТВО у оквиру поља техничко-технолошких наука под бројем 612-00-00001/2015-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ОДБРАНЕ – ВОЈНА АКАДЕМИЈА и предлог одлуке, достављени су Комисији за акредитацију и проверу квалитета.
Назив дипломе: ДИПЛОМИРАНИ ИНЖЕЊЕР ГЕОДЗИЈЕ.

Студијски програм садржи све законом предвиђене елементе и има предвиђени број ЕСПБ (240). На основним академским студијама, које трају четири године, односно осам семестара, постоји један образовни модул - Војногеодетско инжењерство.

Сврха студијског програма основних академских студија Војногеодетско инжењерство је јасно и недвосмислено формулисана и у складу је са основним задацима и циљевима установе.
Циљеви студијског програма су јасно формулисани и у складу су са задацима установе: – оспособљавање за позив професионалног официра Војске Србије, односно, припремање за дужности референта, истраживача и самосталних истраживача у ВГИ; – стицање техничко-технолошких знања и вештина неопходних за решавање проблема и задатака у вези геодетске службе, односно примену стечених знања из широке лепезе геонаука - од геодезије, геофизике и астрономије, преко картографије и фотограметрије, до геоинформационих система и система војних наука.
Савладавањем студијског програма основних академских студија, студенти стичу опште и предметно специфичне способности, које су у функцији вршења дужности официра геодетске службе, односно вршења послова дипломираног инжењера геодезије, посебно: – темељно познавање свих аспеката геодетских средстава, као основе за извршавање инжењерских задатака; – квалитетно праћење и примена свих техничко-технолошких новина из подручја војногеодетског инжењерства; – овладавање информационим технологијама, на којима се заснива целокупни технолошки процес продукције геотопографских материјала.
Приказ структуре студијског програма је дефинисан у потпуности у односу на постављене захтеве, обухвата распоред предмета по семестрима, фонд часова и број ЕСПБ. Испуњеност овог стандарда је доказана подацима који су евидентирани кроз Табеле 5.1- 5.4 и прилоге 5.1 - 5.3.
Програм је усклађен са 3 акредитована програма иностраних високошколских установа европског образовног простора. По броју семестара, ЕСПБ и своме садржају, студијски програм одговара следећим европским студијским програмима (прилози 6.1, 6.2, 6.3):  UNIVERZITA OBRANY Brno - Република Чешка (htpp://www.unob.cz),
Архитектонско-грађевински факултет Универзитет у Бањалуци - Босна и Херцеговина (htpp://www.agf.unibl.org), Геодетски факултет Свеучилишта у Загребу - Република Хрватска (htpp://www.geof.unizg.hr).
Војна академија уписује студенте на одређене студијске програме на основу кадровских потреба Војске Србије и Министарства одбране Републике Србије.
Оцењивање и напредовање студената се врши испуњавањем предиспитних обавеза и полагањем испита, односно стицањем одређеног броја поена, при чему сваки појединачни предмет у програму има тачно одређен број ЕСПБ.
Наставници и сарадници који су ангажовани, су стручни и компетентни за шире и уже научне области које се реализују у оквиру студијског програма. Ангажовано је укупно 39 наставника и 36 сарадника, што је довољно за реализацију наставе. Просечно оптерећење наставника и сарадника не прелази оквире утврђене стандардима за акредитацију.
Установа је обезбедила потребне просторије за одвијање наставе амфитеатре, учионице, компјутерске лабораторије, библиотеку, читаоницу, биоскопску салу, салу за физичко и друге. Посебно се издвајају: 2 амфитеатра (160 места - 248м2), 7 слушаоница (693 места - 802м2), 23 учионице (464 места - 1313м2).
Контрола квалитета студијског програма је интегрални део система обезбеђења квалитета на Војној академији. То подразумева редовно и систематично праћење реализације студијског програма и контролу свих његових сегмената у унапред одређеним временским интервалима.
Седмочлану комисију за обезбеђење квалитета студија на Војној академији чини пет наставника који изводе наставу на студијском програму и два члана - кадета или студента, при чему је обезбеђена активна и квалитетна улога кадета односно студената.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ОДБРАНЕ – ВОЈНА АКАДЕМИЈА  за студијски програм  основне академске студије – ВОЈНОГЕОДЕТСКО ИНЖЕЊЕРСТВО у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ ОДБРАНЕ – ВОЈНА АКАДЕМИЈА са седиштем у ПАВЛА ЈУРИШИЋА ШТУРМА 33, БЕОГРАД, ПИБ: 102116082, Матични број: 07093608, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма основне академске студије – ВОЈНОГЕОДЕТСКО ИНЖЕЊЕРСТВО у оквиру поља техничко-технолошких наука и то за упис 30 (тридесет) студената у прву годину у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

